વડા પ્રધાન નરેન્દ્ર મોદીએ ત્રણ દિવસના આફ્રિકી દેશોના પ્રવાસ દરમિયાન 1994ના નરસંહાર માટે નામચીન બનેલા ખોબલા જેવડા દેશ રવાન્ડાને પ્રેમના પ્રતીકસમી 200 ગાયોની ભેટ આપી એ વાત હરખ કરાવે એવી છે. જોકે વડા પ્રધાને રવાન્ડાની ગાયો ખરીદીને ભેટમાં આપીને મિત્રધર્મ બજાવ્યો. રવાન્ડામાં છેક 2006થી અત્યાર લગી 3,50,000 ગાયોની નાગરિકોને ત્યાંની સરકારે ગિરિનકા યોજના હેઠળ વહેંચણી કરી છે. એમાં ભારતના 200ના ગોદાનના ઉમેરણે સોનામાં સુગંધ ભેળવવાનું કામ કર્યું. ખ્રિસ્તીબહુલ (94%) દેશ રવાન્ડાના રાષ્ટ્રપતિ પોલ કગામેની ઉપસ્થિતિમાં વડા પ્રધાને તેમની સરકાર દ્વારા પ્રત્યેક પરિવારને ગાયની ભેટ આપવાની 2006થી અમલી બનાવાયેલી યોજનાને બિરદાવવાની સાથે